Заключным этапам падарожжа па вайсковай частцы стала знаёмства са зброяй і ваеннай тэхнікай, што асабліва спадабалася дзецям. Вайскоўцамі быў праведзены майстар-клас па разборцы і зборцы аўтамата, выкарыстанню індывідуальных сродкаў абароны. Вялікі інтарэс выклікала ў школьнікаў эфектнае выступленне байцоў спецыяльнага падраздзялення. Стрэлы, выбухі, дымавыя шашкі, дасканала адпрацаваныя прыёмы — усё гэта перанесла юных гледачоў у атмасферу ваеннай аперацыі. Навучэнцы атрымалі рэальнае ўяўленне аб службе ў сучаснай арміі. Пасля экскурсіі вучні ўсхвалявана дзяліліся ўражаннямі, выказвалі захапленне нашай краінай, мірам і спакоем на беларускай зямлі.